## Izmjene i dopune Tarifnog sustava za opskrbu električnom energijom, s iznimkom povlaštenih kupaca, bez visine tarifnih stavki

### NN 26/2010 (26.2.2010.), Izmjene i dopune Tarifnog sustava za opskrbu električnom energijom, s iznimkom povlaštenih kupaca, bez visine tarifnih stavki

HRVATSKA ENERGETSKA REGULATORNA AGENCIJA

615

Na temelju članka 11. stavka 1. podstavka 1. Zakona o regulaciji energetskih djelatnosti (»Narodne novine«, broj 177/04 i 76/07), Hrvatska energetska regulatorna agencija na sjednici Upravnog vijeća održanoj 24. veljače 2010. godine donosi

IZMJENE I DOPUNE

TARIFNOG SUSTAVA ZA OPSKRBU ELEKTRIČNOM ENERGIJOM, S IZNIMKOM POVLAŠTENIH KUPACA, BEZ VISINE TARIFNIH STAVKI

Članak 1.

U Tarifnom sustavu za opskrbu električnom energijom, s iznimkom povlaštenih kupaca, bez visine tarifnih stavki (»Narodne novine«, broj 143/06) članak 2. mijenja se i glasi:

»Izrazi koji se koriste u ovom Tarifnom sustavu imaju značenja utvrđena Zakonom o energiji (»Narodne novine«, broj 68/01, 177/04, 76/07 i 152/08), Zakonom o tržištu električne energije (»Narodne novine«, broj 177/04, 76/07 i 152/08), Općim uvjetima za opskrbu električnom energijom (»Narodne novine«, broj 14/06) i Mrežnim pravilima elektroenergetskog sustava (»Narodne novine«, broj 36/06).«.

Članak 2.

Članak 22. mijenja se i glasi:

»(1) Za tarifne kupce kategorije kućanstva definiran je jedan ili više tarifnih modela za opskrbu tarifnih kupaca električnom energijom, a kako je to prikazano u Prilogu 2. koji je sastavni dio ovoga Tarifnog sustava.

(2) Tarifni element u svim modelima je mjesečna naknada za opskrbu električnom energijom, osim u tarifnom modelu Narančasti, kategorije kućanstva, kada je tarifni element jednokratna naknada i ovisi o iznosu kupljene radne energije, a plaćaju je kupci prilikom plaćanja pretplatnog iznosa.«.

Članak 3.

Članak 23. mijenja se i glasi:

»Tarifne stavke za opskrbu električnom energijom, s iznimkom povlaštenih kupaca određene su za svaki tarifni model i označene su kao:

**Ts**ONN, Nk – tarifna stavka za kupce kategorije kućanstva, a odnosi se na sve kupce iz kategorije kućanstva osim na one iz modela Crni (upravljana potrošnja) [kn/mj],

**Ts**ONN, Nku – tarifna stavka za kupce kategorije kućanstva, model Crni [kn/mj] i

**Ts**ONN, Nkn – tarifna stavka koju plaćaju kupci kategorije kućanstva s ugrađenim pretplatnim brojilima, model Narančasti, prilikom plaćanja pretplatnog iznosa [kn].«.

Članak 4.

Članak 24. mijenja se i glasi:

»(1) Referentna tarifna stavka za izračun svih ostalih tarifnih stavki je tarifna stavka za kupce kategorije kućanstva **Ts**ONN, Nk.

(2) Ostale tarifne stavke se izračunavaju prema tarifnoj stavci  **Ts**ONN, Nk kao:

**Ts**ONN, Nku = **k**NNku ∙ **Ts**ONN, Nk

**Ts**ONN, Nkn = **k**NNkn ∙ **Ts**ONN, Nk

gdje su:

**k**NNku – koeficijent relativnog odnosa tarifne stavke kupaca kategorije kućanstva, model Crni, prema tarifnoj stavci kupaca kategorije kućanstva i

**k**NNkn – koeficijent relativnog odnosa tarifne stavke kupaca kategorije kućanstva, s ugrađenim pretplatnim brojilima, model Narančasti, prema tarifnoj stavci kupaca kategorije kućanstva.

(3) Koeficijenti relativnog odnosa tarifnih stavki iz stavka 2. ovoga članka imaju sljedeće vrijednosti:

**k**NNku = 0,1

**k**NNkn = 0,7«.

Članak 5.

Članak 25. mijenja se i glasi:

»Prosječni godišnji broj obračunskih mjernih mjesta kupaca kategorije kućanstva označen je kao:

**N**NNk – prosječni broj obračunskih mjernih mjesta kupaca kategorije kućanstva, osim onih iz modela Crni i modela Narančasti, koji obuhvaća kupce kategorije kućanstva s ugrađenim pretplatnim brojilima i

**N**NNku – prosječni broj obračunskih mjernih mjesta kupaca kategorije kućanstva, model Crni.«.

Članak 6.

Članak 26. mijenja se i glasi:

»Broj plaćanja pretplatnih iznosa kupaca kategorije kućanstva s ugrađenim pretplatnim brojilima, model Narančasti, u regulacijskoj godini označen je kao: **B**NNkn.«.

Članak 7.

Članak 27. mijenja se i glasi:

»(1) Referentna tarifna stavka odnosno tarifna stavka za kupce kategorije kućanstva u budućoj regulacijskoj godini jednaka je:

![](dodatni/407727.jpg)

pri čemu su:

![](dodatni/407728.jpg)

gdje su:

ipg – ostvarena prosječna stopa inflacije u prethodnoj regulacijskoj godini [%],

isg– procijenjena prosječna stopa inflacije u sadašnjoj regulacijskoj godini [%],

∆UTPpret – vrijednost utvrđene razlike između ostvarenog ukupnog prihoda primjenom tarifnih stavki i priznatih ukupnih troškova poslovanja u prethodnoj regulacijskoj godini [kn] i

∆UTPsad – procijenjena vrijednost razlike između ukupnog prihoda koji se treba ostvariti primjenom tarifnih stavki i priznatih ukupnih troškova poslovanja u sadašnjoj regulacijskoj godini [kn],

a stopa inflacije se utvrđuje na temelju promjene indeksa potrošačkih cijena, kojeg određuje Državni zavod za statistiku.

(2) Tarifne stavke ostalih modela kategorije kupaca kućanstva određuju se prema relacijama iz članka 24. stavka 2. ovoga Tarifnog sustava.

(3) Iznimno se tarifna stavka **Ts**ONN, Nkn koju plaćaju kupci kategorije kućanstva, model Narančasti, preračunava u tarifnu stavku TsONN, EJT ovisnu o radnoj električnoj energiji:

![](dodatni/407729.jpg)

gdje su:

**Ts**ONN, EJTn – tarifna stavka za opskrbu električnom energijom kupaca kategorije kućanstva, model Narančasti [kn/kWh] i

ENNN, EJTn – očekivani prosječni iznos radne energije po jednom plaćanju pretplatnog iznosa kupaca iz tarifnog modela Narančasti, kategorije kućanstva [kWh].«.

Članak 8.

U članku 29. stavku 3. podstavku 1. iza riječi: »revizora« dodaju se riječi: »ili ovlaštene osobe opskrbljivača«.

Članak 9.

U članku 30. iza stavka 1. dodaje se novi stavak 2. koji glasi:

»(2) Iznimno, prijedlog promjene visine tarifnih stavki za opskrbu električnom energijom tarifnih kupaca opskrbljivač može dostaviti i u prvoj polovini sadašnje regulacijske godine za sadašnju regulacijsku godinu, pri čemu je dužan uz prijedlog dostaviti plan poslovanja i razvoja samo za sadašnju regulacijsku godinu.«.

Dosadašnji stavak 2. postaje stavak 3.

Članak 10.

Prilog 2. mijenja se i glasi:

»PRILOG 2.

TARIFNE STAVKE ZA OPSKRBU ELEKTRIČNOM ENERGIJOM TARIFNIH KUPACA

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija  kupca | | Tarifni model |  | Tarifni element | | | | | |
|  | Radna energija | | | Radna snaga | Prekomjerna jalova energija | Naknada (za opskrbu) |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvoi | Visoki napon | Bijeli | 1 | – |  |  |  |  |  |
| Srednji napon | Bijeli | 2 | – |  |  |  |  |  |
| Niski napon | Plavi | 3 |  | – | – | – |  |  |
| Bijeli | 4 | – |  |  | – |  |  |
| Crveni | 5 | – |  |  |  |  |  |
| Narančasti | 6 |  | – | – | – | – | – |
| Žuti  (javna rasvjeta) | 7 |  | – | – | – | – |  |
| Kućanstva | Niski napon | Plavi | 8 |  | – | – | – | – | TsONN, Nk |
| Bijeli | 9 | – |  |  | – | – | TsONN, Nk |
| Narančasti | 10 |  | – | – | – | – | – |
| Crni | 11 |  | – | – | – | – | TsONN, Nku |

Prazna polja na mjestu tarifnih stavki u tablici iz ovoga priloga ukazuju da u drugim tarifnim sustavima, bez visine tarifnih stavki (proizvodnja električne energije, s iznimkom za povlaštene kupce, prijenos električne energije, distribucija električne energije) postoje dotične tarifne stavke, dok crtica u polju znači da niti u jednom tarifnom sustavu takvih tarifnih stavki nema. TsONN, EJTn je tarifna stavka prema kojoj se obračunava trošak opskrbe električnom energijom kupcima s ugrađenim pretplatnim brojilima, model Narančasti.«.

Članak 11.

Prilog 3. mijenja se i glasi:

»PRILOG 3.

RAČUNANJE PRIHODA OPSKRBLJIVAČA PRIMJENOM TARIFNIH STAVKI

Godišnji prihod opskrbljivača UP određuje se primjenom tarifnih stavki na tarifne elemente kao zbroj prihoda ostvarenih po pojedinim kategorijama kupaca odnosno tarifnim modelima iz Priloga 2. ovoga Tarifnog sustava. Neovisno o tarifnom modelu, tarifni element koji se uzima u obzir je samo mjesečna naknada, osim u tarifnom modelu 10 kada se radi o jednokratnoj naknadi pri kupnji bona ili plaćanju pretplatnog iznosa.

S obzirom da su tarifni modeli univerzalno definirani da obuhvate sve mogućnosti koje se mogu pojaviti u bilo kojem tarifnom sustavu, bez visine tarifnih stavki (proizvodnja električne energije, s iznimkom za povlaštene kupce, prijenos električne energije, distribucija električne energije, opskrba električnom energijom, s iznimkom povlaštenih kupaca), neke tarifne stavke imaju iste vrijednosti za različite tarifne modele.

Prihod opskrbljivača UP na godišnjoj razini ostvaren primjenom tarifnih stavki na obračunskim mjernim mjestima kupaca po svim tarifnim modelima jednak je:

![](dodatni/407730.jpg)

Prihod UP računa se za prethodnu regulacijsku godinu kao ostvarena vrijednost UP(o), a za buduću regulacijsku godinu kao planska vrijednost UP(p).

Na temelju ostvarenog prihoda UP(o) primjenom tarifnih stavki i priznatih ukupnih troškova poslovanja opskrbljivača UTP(o) za prethodnu regulacijsku godinu utvrđuje se vrijednost njihove razlike:

ΔUTPpret = UP(o) – UTP(o).

Na temelju planskih vrijednosti ukupnih troškova opskrbe UTP(p) za buduću regulacijsku godinu, opskrbljivač je dužan predložiti takvu visinu tarifnih stavki da daju očekivani planirani prihod UP(p) koji ne prelazi planirane ukupne troškove poslovanja UTP(p) korigirane za ΔTP (troškovi ΔUTPpret uz uvažavanje inflacije):

UP(p) ≤ UTP(p) – ΔTP.«.

Članak 12.

U Prilogu 5. Tablice 1. do 7. mijenjaju se i glase:

»Tablica 1. TARIFNE STAVKE ZA KATEGORIJU PODUZETNIŠTVO, VISOKI NAPON TARIFNI MODEL: BIJELI

![](dodatni/407731.jpg)

Tablica 2. TARIFNE STAVKE ZA KATEGORIJU PODUZETNIŠTVO, SREDNJI NAPON TARIFNI MODEL: BIJELI

![](dodatni/407732.jpg)

Tablica 3. TARIFNE STAVKE ZA KATEGORIJU PODUZETNIŠTVO, NISKI NAPON TARIFNI MODEL: PLAVI

![](dodatni/407733.jpg)

Tablica 4. TARIFNE STAVKE ZA KATEGORIJU PODUZETNIŠTVO, NISKI NAPON TARIFNI MODEL: BIJELI

![](dodatni/407734.jpg)

Tablica 5. TARIFNE STAVKE ZA KATEGORIJU PODUZETNIŠTVO, NISKI NAPON TARIFNI MODEL: CRVENI

![](dodatni/407735.jpg)

Tablica 6. TARIFNE STAVKE ZA KATEGORIJU PODUZETNIŠTVO, NISKI NAPON TARIFNI MODEL: NARANČASTI

![](dodatni/407736.jpg)

Tablica 7. TARIFNE STAVKE ZA KATEGORIJU PODUZETNIŠTVO, NISKI NAPON TARIFNI MODEL: ŽUTI (JAVNA RASVJETA)

![](dodatni/407737.jpg)

Članak 13.

Ove Izmjene i dopune Tarifnog sustava stupaju na snagu danom objave u »Narodnim novinama«.

Klasa: 310-02/06-01/66

Urbroj: 371-01/10-22

Zagreb, 24. veljače 2010.

Predsjednik Upravnog vijeća
Tomo Galić, dipl. ing., v. r.

Izmjene i dopune, NN 26/2010-615